section_heading: Radnja
paragraph_text: Šest mjeseci nakon događaja u prvom filmu, Morpheus prima poruku od kapetanice Niobe s hoverkrafta Logos (prema grč. logos) kojom saziva hitan sastanak svih zionskih posada hoverkrafta. Zion je potvrdio zadnje javljanje broda Osiris: vojska svjesnih strojeva, tzv. Sentineli, probija tunel prema Zionu i doseći će ga za manje od 72 sata. Zapovjednik Jason Lock, rangirani vojni časnik Ziona, naređuje svim brodovima da se vrate u Zion i pripreme za napad. Morpheus traži da brod ostane kako bi kontaktirao Oracle, u suprotnosti s naredbama zapovjednika Locka. Brod Caduceus prima Oracleinu poruku, te se Nabukodonosor izlaže opasnosti da bi joj se Neo mogao javiti. Agent Smith susreće Banea, člana posade Caduceusa, te on preuzima njegov avatar. Smith tada napušta Matricu, preuzevši kontrolu nad Baneovim stvarnim tijelom.